12. ข้อมูลอื่นที่เกี่ยวข้อง

เกียรติประวัติ

จากความพยายามอย่างต่อเนื่องของบมจ.อาปิโก ไฮเทค
ก่อให้เกิดการปรับปรุงอย่างต่อเนื่องและความเป็นเลิศในด้านการผลิต บริษัทฯได้รับ
“รางวัลผู้นำในด้านการผลิตแบบโตโยต้า” อย่างต่อเนื่องตั้งแต่ปี 2550 จนถึงปี 2552 เป็นเวลา 3
ปีติดต่อกัน สืบเนื่องจากที่บริษัทฯ เคยได้รับ
“รางวัลชนะเลิศการแข่งขันการปรับปรุงระบบการผลิตแบบโตโยต้า” นี้ถึง 3 ปีติดต่อกัน (ปี 2547,
ปี 2548 และปี 2549) บริษัทจึงได้รับมอบหมายจากบจ. โตโยต้า มอเตอร์ (ประเทศไทย)
ในการฝึกอบรมผู้ส่งมอบรายอื่น ๆ ของบจ. โตโยต้า มอเตอร์ (ประเทศไทย)
อีกทั้งยังได้รับมอบหมายให้เป็นหนึ่งในบริษัทชั้นนำของประเทศไทยภายใต้โครงการพัฒนาบุคลากรในอุตสาหกรรมยานยนต์
(AHRDP) โดยความร่วมมือระหว่างประเทศไทยและญี่ปุ่น
เพื่อพัฒนาวิทยากรที่ปรึกษาในด้านระบบการผลิตแบบโตโยต้า หรือ Toyota Production System
(TPS) ซึ่งวิทยากรที่ปรึกษาของบมจ.อาปิโก ไฮเทค
จะได้รับมอบหมายให้เป็นผู้เผยแพร่ความรู้ที่ได้รับจากการอบรมในโครงการฯทั้งในภาคทฤษฎีและปฏิบัติในการดำเนินกิจกรรม
TPS เพื่อนำไปถ่ายทอดบริษัทผู้ส่งมอบขนาดกลางและขนาดย่อมอีก 12 บริษัท นอกจากนี้บริษัทฯ
ยังได้รับมอบหมายจากทางบจ. ออโต้อัลลายแอนซ์ (ประเทศไทย)ให้เป็นผู้ฝึกอบรมผู้ส่งมอบรายอื่น
ๆ อีก 3 บริษัท ในโครงการพัฒนาเพื่อเพิ่มผลผลิต หรือ All AAT group Best Corporate
(A-ABC)

จากความพยายามอย่างต่อเนื่องเพื่อการปรับปรุงและพัฒนาในด้านคุณภาพ ต้นทุน
และการส่งมอบของบจ. อาปิโก อมตะ บริษัทฯได้รับรางวัลผู้ส่งมอบที่มีการพัฒนาในด้านคุณภาพ
ต้นทุน และการส่งมอบยอดเยี่ยมแห่งปี 2551 และปี 2552 จากบจ. อีซูซุ มอเตอร์ (ประเทศไทย)
อีกทั้ง บจ. อาปิโก อมตะ
ยังได้รับเลือกให้ได้รับรางวัลการส่งเสริมการขายรถยนต์ยอดเยี่ยมประจำปี 2552 จากบจ.อีซูซุ
มอเตอร์ (ประเทศไทย)

สถาบัน Frost & Sullivan ได้จัดงาน Frost & Sullivan Asia Pacific Automotive
ขึ้นเป็นประจำทุกปี
โดยมีการมอบรางวัลให้กับสถานประกอบการดีเด่นในประเภทอุตสาหกรรมยานยนต์ประจำภูมิภาคเอเชียแปซิฟิก
ซึ่งมีบริษัทเพียงไม่กี่บริษัทเท่านั้นที่ได้รับการคัดเลือก
โดยการประเมินจากตัวชี้วัดความสามารถในด้านการตลาดซึ่งแสดงให้เห็นความเป็นเลิศในภูมิภาคเอเชียแปซิฟิก
การคัดเลือกจะพิจารณาจากส่วนแบ่งการตลาดในอุตสาหกรรมที่บริษัทนั้นเกี่ยวข้อง โดยในปี 2552
บจ. อาปิโก อมตะได้รับรางวัลสาขาผู้ประกอบการอุตสาหกรรมชิ้นส่วนยานยนต์ดีเด่นแห่งปี
(ประเทศไทย)

กลุ่มบริษัท อาปิโก มีความมุ่งมั่นที่จะแสดงศักยภาพอย่างสูงสุด เพื่อให้ผลงานมีความโดดเด่น
รวมไปถึงการให้คำมั่นสัญญาที่จะอนุรักษ์สิ่งแวดล้อม ทั้งในสถานที่ทำงานและสภาพแวดล้อมโดยรอบ
และยังเป็นการยืนยันถึงระบบควบคุมคุณภาพและสิ่งแวดล้อมที่ได้มาตรฐานในระดับสูงสุด
บริษัทได้รับการรับรองระบบคุณภาพมาตรฐาน ISO/TS 16949, ระบบจัดการสิ่งแวดล้อม
ISO14001 และได้รับโล่ Q1 จากบจ.ออโต้อัลลายแอนซ์ (ประเทศไทย)
เพื่อรับรองการเป็นผู้ส่งมอบผู้มีมาตรฐานระดับโลก

เพื่อที่จะบรรลุสู่มาตรฐานสูงสุด อาปิโก ได้นำระบบ Oracle ERP มาใช้เมื่อวันที่ 4 กันยายน
2549 ซึ่งใช้เวลามากกว่า 2 ปีในการพัฒนาระบบ ก่อนนำมาใช้ในการปฏิบัติงานจริง
ระบบนี้จะช่วยในการบริหารการส่งมอบผลิตภัณฑ์ ยิ่งไปกว่านั้น บมจ.อาปิโก ไฮเทค
คือบริษัทแรกในประเทศไทยที่ใช้ระบบ Oracle ERP ประยุกต์ใช้กับระบบการผลิตแบบ Lean
ซึ่งจะช่วยให้บริษัทฯ สามารถลดปริมาณของเสีย
และลดความเสี่ยงที่อาจเกิดขึ้นในระหว่างการส่งมอบ เพื่อให้การผลิตมีประสิทธิภาพ
และเพื่อผลประโยชน์สูงสุดของลูกค้า ซึ่งระบบได้ถูกพัฒนา และขยายผลต่อเนื่องไปยังบริษัทในเครือ
เริ่มต้นที่ บจ. อาปิโก ไฮเทค พาร์ทส์ ในปี 2550 และบมจ.อาปิโก ฟอร์จจิ้ง ในปี 2551
โดยหน่วยงาน Super Users ของทางบริษัทฯ และสามารถเริ่มใช้จริงได้ทั้งระบบในเดือนมกราคม
ปี2551 และในเดือนมกราคม ปี2552 ตามลำดับ

กิจกรรมอื่น ๆ ในบริษัทฯ

หลักสำคัญในการดำเนินธุรกิจของกลุ่มบริษัท อาปิโก คือ การผลิต และบริษัทฯ
มีเป้าหมายที่จะเป็นผู้ผลิตที่ยอดเยี่ยม
โดยเราจะยึดหลักในการดำเนินธุรกิจเพื่อให้บรรลุเป้าหมายดังกล่าว คือ

S = Safety – ความปลอดภัย  หมายถึง ไม่เกิดอุบัติเหตุ

Q = Quality - คุณภาพดี 100%

D = Delivery - การส่งมอบ หมายถึง การจัดส่งตรงเวลา (อิเล็กทรอนิคส์คัมบัง)

C = Cost - ราคาสามารถแข่งขันได้ 

  E = Engineering – วิศวกรรมโดยการนำระบบคอมพิวเตอร์เข้ามาช่วย รวมทั้งการใช้
  Simultaneous engineering Management

  M = Management – การบริหารโดยนำระบบ Toyota Production System (TPS)
  และระบบบริหารการผลิตแบบครบวงจร (ERP Oracle) มาใช้

บริการแบบ One Stop Service ในอุตสาหกรรมยานยนต์ กลุ่มบริษัท
อาปิโกได้ขยายเครือข่ายธุรกิจครอบคลุมการผลิตของผลิตภัณฑ์หลายประเภท
โดยร่วมมือกับหุ้นส่วนทางด้านเทคนิคที่มีชื่อเสียงระดับโลก
ในขณะนี้ผลิตภัณฑ์ของบริษัทฯหลักๆประกอบด้วย ชิ้นส่วนรถยนต์ แม่พิมพ์ และอุปกรณ์จับยึด
อีกทั้งบริษัทฯได้พัฒนา และขยายกำลังการผลิตอย่างต่อเนื่องเพื่อตอบสนองความต้องการของตลาด
ดังนั้นกลุ่มบริษัท อาปิโก สามารถเป็นผู้ให้บริการแบบ 0ne Stop Service ให้แก่ลูกค้า
OEM รายใหญ่ทั้งในและต่างประเทศได้

หุ้นส่วนทางเทคนิค
ความก้าวหน้าทางเทคนิคอย่างต่อเนื่องทำให้ลูกค้าไว้วางใจในคุณภาพของผลิตภัณฑ์ของบริษัทฯ
บริษัทฯได้รับความร่วมมือและช่วยเหลือทางเทคนิคจากบริษัทชั้นนำในอุตสาหกรรมยานยนต์ระดับโลก
ได้แก่ Keylex Corp. ผู้ผลิตถังน้ำมันรถยนต์ EDSCHA Company ผู้ผลิตชิ้นส่วนยึดรั้งประตูรถยนต์
บานพับประตูรถยนต์และชุดเบรกมือรถยนต์ Siemens VDO
ผู้ผลิตอุปกรณ์ตรวจวัดระดับน้ำมันเชื้อเพลิงของรถยนต์ Kautex ผู้ผลิตถังน้ำมันพลาสติค Magna
Closure ผู้ผลิตชุดอุปกรณ์เลื่อนกระจกประตูรถยนต์ Webasto ผู้ผลิต Sunroof และ Mitsuike
ผู้ผลิตชิ้นส่วนตัวถังรถยนต์ หุ้นส่วนเหล่านี้ช่วยเสริมให้กลุ่มบริษัท
อาปิโกเป็นบริษัทชั้นนำในด้านเทคโนโลยีระดับโลก
รวมถึงยังเป็นผู้นำในการถ่ายทอดเทคนิคการผลิตอีกด้วย

ทรัพยากรบุคคล การฝึกอบรม และการพัฒนา

-   บริษัทฯ
    ให้ความสำคัญกับการพัฒนาทรัพยากรบุคคลโดยการส่งพนักงานไปฝึกอบรมงานในต่างประเทศมากกว่า
    1,000 man - days ในปี 2551 นอกจากนี้พนักงานของบริษัทฯ
    ได้เข้าร่วมการอบรมหลักสูตรต่างๆ เฉลี่ย 25 ชั่วโมง / คน / ปี

-   บริษัทฯ ได้จัดการอบรม “คุณลักษณะ 7 ประการของผู้นำที่มีประสิทธิภาพ”

-   บริษัทฯ ได้จัดการฝึกอบรมให้แก่ บริษัทในเครือของโปรตอน มาเลเซีย (บริษัทโปรตอน
    มิยาซุ) ในเรื่อง ระบบ Pull (ซึ่งเป็นส่วนหนึ่งของระบบการผลิตแบบโตโยต้า)